O‘zbekiston asosan qaysi davlatlardan yengil avtomobil import qilgani to‘g‘risida ma’lumot berildi. 2022 yil yanvar-avgust oylarida O‘zbekiston 25 ta xorijiy davlatdan yengil avtomobillar import qilgan. Davlat statistika qo‘mitasi ma’lumotlariga ko‘ra, 8 oyda O‘zbekiston yengil avtomobillarni eng ko‘p import qilgan davlatlar orasida Xitoy yetakchilik qilyapti – 8337 ta. Keyingi o‘rinlardan mos ravishda 6784 ta va 3651 ta «inomarka» olib kelingan Koreya hamda Qozog‘iston joy oldi. Ushbu ko‘rsatkich qolgan davlatlar kesimida quyidagicha ko‘rinishga ega: Rossiya – 1388 ta;   AQSh – 237 ta;   BAA – 125 ta;   Yaponiya – 91 ta;   Germaniya – 67 ta.